*Jézus ezután elment a Galileai-tengernek, a Tibériás tavának túlsó partjára.* Jn 6,1

Jézus nem csak egy helyen élt Izraelben, hanem keresztül-kasul járta az országot. Az evangéliumok időnként ismertetnek helyet és időpontot velünk, olvasókkal. Egy-egy helyen egy bizonyos ideig tartózkodott, az emberek hallgatták, aztán Jézus tovább ment, hogy másokkal is találkozhasson. Most azt látjuk, hogy Jézus átment a tó túlsó oldalára.

Jézus a földön járva kereste az embereket. Ma is ezt teszi. Keres, hogy minél többen találkozhassanak Vele. Mindenkit szeretne elérni. A találkozáshoz embereket is használ, akik bemutatják Őt. Veled is találkozni akar! *Vadon Gyula*